Diari Oficial de la Generalitat Valenciana


Sumari del DOGV 2539, del 28-06-1995 (1995/835183)

DECRET 112/1995, de 6 de juny, del Govern Valencià, pel qual s'accepta la cessió gratuïta de la propietat de l'immoble de 516 m2 de superfície, situat a l'avinguda de l'Estació, núm. 18, de Villalonga, destinat a la construcció d'un centre de salut, realitzada per l'Ajuntament de Villalonga.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1995/06/06/112/dof/vci/html**

### Dades del document

Número de DOGV
:   2539

Data del DOGV
:   28-06-1995

Secció del DOGV
:   DISPOSICIONS GENERALS

Número del document
:   1995/835183


Data del document
:   06-06-1995

Organisme emissor
:   Conselleria d'Economia i Hisenda

Tipus de document
:   Decret

DECRET 112/1995, de 6 de juny, del Govern Valencià, pel qual s'accepta la cessió gratuïta de la propietat de l'immoble de 516 m2 de superfície, situat a l'avinguda de l'Estació, núm. 18, de Villalonga, destinat a la construcció d'un centre de salut, realitzada per l'Ajuntament de Villalonga.  
L'Ajuntament de Villalonga, en la sessió plenària del dia 20 de setembre de 1994, acordà la cessió gratuïta a la Generalitat Valenciana de la propietat de l'immoble situat a l'avinguda de l'Estació, núm. 18, propietat de l'Ajuntament.  
La cessió es realitza amb el fi determinant de construir-hi un centre de salut.  
A petició del conseller de Sanitat i Consum s'iniciaren els tràmits legals oportuns per a l'acceptació i la formalització de la cessió gratuïta dels terrenys, realitzada a favor de la Generalitat Valenciana.  
D'acord amb el que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià, l'acceptació de la cessió gratuïta indicada.  
Per això, a proposta del conseller d'Economia i Hisenda i amb la deliberació prèvia del Govern Valencià en la reunió del dia 6 de juny de 1995,  
DECRETE:  
Article primer  
Acceptar la cessió gratuïta de la propietat, realitzada per l'Ajuntament de Villalonga, de l'immoble de 516 m2 de superfície, situat a l'avinguda de l'Estació, núm. 18, d'aquest municipi, que confronta: nord, José Vicente Pavía Roselló; sud, carrer Reprimala; est, José Andrés Moratal Tarrazó; i oest, avinguda de l'Estació.  
Aquesta finca es troba inscrita en el Registre de la Propietat de Gandia Número Dos, llibre 56, tom 1.266, secció Villalonga, foli 147, finca 6.301.  
Article segon  
La cessió gratuïta realitzada per l'Ajuntament de Villalonga es fa amb la condició de destinar l'immoble a la construcció d'un centre de salut.  
Article tercer  
El dret de propietat derivat d'aquesta cessió s'haurà d'incorporar a l'Inventari General de Béns i Drets de la Generalitat Valenciana, i inscriure's al seu nom en el Registre de la Propietat.  
DISPOSICIó FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest decret.  
València, 6 de juny de 1995  
El president de la Generalitat Valenciana,  
JOAN LERMA I BLASCO  
El conseller d'Economia i Hisenda,  
AURELIO MARTíNEZ ESTÉVEZ


Còpia Permalink ELI